

**REPUBLIKA HRVATSKA**

**DUBROVAČKO-NERETVANSKA ŽUPANIJA**

**OPĆINA TRPANJ -prijedlog-**

**OPĆINSKO VIJEĆE**

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 42. stavka 1., a u svezi s člankom 20. Zakona o lokalnim porezima (Narodne novine, broj 115/16, 101/17 i 114/22), te članka 30. Statuta Općine Trpanj (Službeni glasnik dubrovačko-neretvanske županije, broj 6/13, 14/13, 7/18, 11/19 – pročišćeni tekst, 7/20 i 4/21), Općinsko vijeće Općine Trpanj na 9. sjednici održanoj \_\_\_\_\_\_\_\_\_ 2023. godine donijelo je

**O D L U K U**

**o lokalnim porezima Općine Trpanj**

**I OPĆA ODREDBA**

 Članak 1.

Ovom se Odlukom o lokalnim porezima Općine Trpanj (u daljnjem tekstu: Odluka) utvrđuju:

– vrste lokalnih poreza,

– visina stope prireza porezu na dohodak,

– visina stope poreza na potrošnju i nadležno porezno tijelo za utvrđivanje i naplatu poreza,

– visina poreza na kuće za odmor i nadležno porezno tijelo za utvrđivanje i naplatu poreza,

– visinu, način i uvjete plaćanja poreza na korištenje javnih površina, što se smatra javnim površinama te nadležno porezno tijelo za utvrđivanje i naplatu poreza.

**II VRSTE POREZA**

 Članak 2.

Lokalni porezi Općine Trpanj (u daljem tekstu:Općina) su:

1. prirez porezu na dohodak
2. porez na potrošnju
3. porez na kuće za odmor
4. porez na korištenje javnih površina
5. **Prirez porezu na dohodak**

 Članak 3.

Prirez porezu na dohodak plaća se po stopi od 10%.

1. **Porez na potrošnju**

 Članak 4.

Porez na potrošnju plaća se po stopi od 3 %.

Poslove u vezi s utvrđivanjem i naplatom poreza na potrošnju obavlja Ministarstvo financija, Porezna uprava.

**3. Porez na kuće za odmor**

 Članak 5.

Porez na kuće za odmor plaća se u iznosu od 1,99 EUR/m2 korisne površine kuće za odmor.

Poslove u svezi utvrđivanja i naplate poreza na kuće za odmor obavlja Jedinstveni upravni odjel Općine.

1. **Porez na korištenje javnih površina**

 Članak 6.

Javnim površinama, u smislu ove Odluke, smatraju se površine u općoj uporabi i to:

– javne prometne površine: ceste, ulice, putevi, nogostupi, trgovi, prilazi, okretišta, stajališta

javnog prometa i slično;

– javne zelene površine: parkovi, skupine ili pojedinačna samonikla stabla, travnjaci, zelene površine uz cestu, javni objekti i slične površine koje su uređene i koriste se kao javne zelene površine;

– ostale javne površine: dječja i športska igrališta, rekreacijske površine, otvoreni prostori oko zgrada te njima slični prostori.

Članak 7.

Porez na korištenje javnih površina plaća se po stopi od 20 % od iznosa zakupnine odnosno ugovorene naknade za korištenje javne površine.

Poslove u vezi s utvrđivanjem i naplatom poreza na korištenje javnih površina obavlja Jedinstveni upravni odjel Općine.

 Članak 8.

Porez na korištenje javne površine plaća se u roku od 15 dana od dana primitka rješenja o utvrđenju porezne obveze.

**III UTVRĐIVANJE I NAPLATA POREZA**

 Članak 9.

Općina ovom Odlukom poslove utvrđivanja, evidentiranja, nadzora, naplate i ovrhe radi naplate poreza na potrošnju prenosi na Poreznu upravu.

Poreznoj upravi za obavljanje poslova iz stavka 1. ovog članka pripada naknada u iznosu od 5% od ukupno naplaćenih prihoda.

Ovlašćuje se nadležna organizacija za platni promet zadužena za naplatu javnih prihoda (FINA) da naknadu predviđenu ovom Odlukom Poreznoj upravi obračuna i uplati u državni proračun i to do zadnjeg dana u mjesecu za protekli mjesec sukladno Pravilniku o uvjetima, opsegu i naknadi za obavljanje poslova utvrđivanja, evidentiranja, nadzora, naplate i ovrhe radi naplate poreza jedinica lokalne i područne (regionalne)samouprave (Narodne novine 1/17).

Članak 10.

Porezna uprava dužna je do 15. dana u mjesecu, za prethodni mjesec, Općini dostavljati izvješće o utvrđenim i naplaćenim porezima.

**IV ZAVRŠNE ODREDBE**

 Članak 11.

Danom stupanjem na snagu ove Odluke prestaje važiti Odluka o porezima Općine Trpanj (Službeni glasnik Dubrovačko-neretvanske županije, broj 12/17 i 15/18 – pročišćeni tekst).

 Članak 12.

Ova Odluka objavit će se u Narodnim novinama i Službenom glasniku Dubrovačko-neretvanske županije, a stupa na snagu 01. siječnja 2024.godine.

KLASA: 410-01/23-01/01

URBROJ: 2117/07-21-23-1

U Trpnju, \_\_. travanj 2023.g.

 PREDSJEDNIK OPĆINSKOG VIJEĆA

 Ivan Veić, v.r.